CELEX: 32011D0536
Language: el
Date: 2011-09-12 00:00:00
Title: Απόφαση 2011/536/ΚΕΠΠΑ του Συμβουλίου, της 12ης Σεπτεμβρίου 2011 , για την τροποποίηση και παράταση της απόφασης 2010/452/ΚΕΠΠΑ, σχετικά με την αποστολή επιτήρησης της Ευρωπαϊκής Ένωσης στη Γεωργία (EUMM Georgia)

13.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 236/7
            
         ΑΠΌΦΑΣΗ 2011/536/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Σεπτεμβρίου 2011
   για την τροποποίηση και παράταση της απόφασης 2010/452/ΚΕΠΠΑ, σχετικά με την αποστολή επιτήρησης της Ευρωπαϊκής Ένωσης στη Γεωργία (EUMM Georgia)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
   Εκτιμώντας τα ακόλουθα:
   
               (1)
            
            
               Στις 15 Σεπτεμβρίου 2008, το Συμβούλιο υιοθέτησε την κοινή δράση 2008/736/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία (EUMM Georgia) (1). Η κοινή αυτή δράση, όπως τροποποιήθηκε και παρατάθηκε στη συνέχεια, έληξε στις 14 Σεπτεμβρίου 2010.
            
         
               (2)
            
            
               Στις 12 Αυγούστου 2010, το Συμβούλιο εξέδωσε την απόφαση 2010/452/ΚΕΠΠΑ (2), η οποία παρέτεινε την EUMM Georgia για άλλους 12 μήνες, έως τις 14 Σεπτεμβρίου 2011.
            
         
               (3)
            
            
               Στις 28 Ιουνίου 2011, η Επιτροπή Πολιτικής και Ασφάλειας (ΕΠΑ) ενέκρινε συστάσεις για την επανεξέταση, σε στρατηγικό επίπεδο, όσον αφορά το μέλλον της EUMM Georgia.
            
         
               (4)
            
            
               Η EUMM Georgia θα πρέπει να παραταθεί περαιτέρω από τις 15 Σεπτεμβρίου 2011 έως τις 14 Σεπτεμβρίου 2012 βάσει της τρέχουσας εντολής της.
            
         
               (5)
            
            
               Είναι επίσης αναγκαίο να καθορισθεί το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUMM Georgia για την περίοδο από τις 15 Σεπτεμβρίου 2011 έως τις 14 Σεπτεμβρίου 2012.
            
         
               (6)
            
            
               Η αποστολή θα εκτελεσθεί στο πλαίσιο μιας κατάστασης, η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/452/ΚΕΠΠΑ τροποποιείται ως εξής:
   
               1.
            
            
               Στο άρθρο 14 παράγραφος 1 προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή μεταξύ της 15ης Σεπτεμβρίου 2011 και της 14ης Σεπτεμβρίου 2012 ανέρχεται σε 23 900 000 EUR.».
            
         
               2.
            
            
               Στο άρθρο 18, το δεύτερο εδάφιο αντικαθίσταται από το ακόλουθο κείμενο:
               «Λήγει στις 14 Σεπτεμβρίου 2012.».
            
         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 12 Σεπτεμβρίου 2011.
      
         
            Για το Συμβούλιο
         
         
            Ο Πρόεδρος
         
         M. DOWGIELEWICZ
      
   
   
      (1)  ΕΕ L 248 της 17.9.2008, σ. 26.
   
      (2)  ΕΕ L 213 της 13.8.2010, σ. 43.